බිලී බාන්ස් (ක්‍රිකට් ක්‍රීඩකයා)

විලියම් බාන්ස් (27 මැයි 1852, එංගලන්තයෙහි,  නොටිංහැම්ෂයර්හී,  සට්න්-ඉන්-ඇෂ්ෆීල්ඩ් හිදී  – 24 මාර්තු 1899,  එංගලන්තයෙහි,  නොටිංහැම්ෂයර්හී,  මැන්ස්ෆීල්ඩ් වුඩ්හවුස් හිදී) යනු, නොටිංහැම්ෂයර් කණ්ඩායම වෙනුවෙන් 1875 සිට 1894 දක්වාද එංගලන්තය වෙනුවෙන් 1880 සිට 1890 දක්වාද  ක්‍රීඩා කල වෘත්තීමය ක්‍රිකට් ක්‍රීඩකයෙකි. 1890 වසරෙහිදී වසරේ විස්ඩන් ක්‍රීඩකයන් අතුරින් එක් අයෙකු ලෙසින් ඔහු නම් කෙරිණි. ඕස්ට්‍රේලියාව වෙත තෙවරක්ද උතුරු ඇමරිකාව වත එක්වරක්ද බාන්ස් සංචාරයෙහි යෙදිණි. 1895 සිට  1898  දක්වා ලෝඩ්ස් පිටියෙහි පිටිය_කාර්ය මණ්ඩලයෙහි සේවය කල බාන්ස් අවශ්‍ය විටෙක විනිසුරු ලෙසින්ද කටයුතු කලේය. තරග නොපැවැත්වුණු අවාරයෙහිදී,  මැන්ස්ෆීල්ඩ් වුඩ්හවුස්හී ඒන්ජල් ඉන් තානායමෙහි ඔහු අයිතිකරු විය. 1899 මාර්තු මාසයෙහිදී ඔහු මිය ගියේ එහිදීය. ඔහු පිළිබඳව සුළු පමණින් දන්නා කරුණක් වන්නේ ඔහුට දත් නොතිබූ බවයි.

ඔහුගේ බිරිය, එලිසා නම් වූවාය. ඔහු වෘත්තිමය වශයෙන් ක්‍රිකට් ක්‍රීඩාවෙහි යෙදුනද, එය හුදෙක් ගිම්හාන කාලයෙහි වෘත්තිය වූ අතර, 1881 ජන සංගණනයෙහිදී ඔහුගේ වෘත්තිය වශයෙන් සඳහන් කෙරුණේ කපු කැටීමයි.  ඔහුගේ සෙහොයුරු තෝමස් සහ බෑනා ජේම්ස් බාන්ස් යන දෙදෙනම, පළමු-පෙළ ක්‍රිකට් ක්‍රීඩා කලහ.

ආශ්‍රිත	
බ්‍රීෆ් ප්‍රොෆයිල් ඔෆ් විලියම් බාන්ස් බයි ඩොන් ඇම්බ්‍රෝස්
බිලී බාන්ස් පිළිබඳ ක්‍රිකට්ආකයිව් පිටුව
බිලී බාන්ස් පිළිබඳ ක්‍රික්ඉන්ෆෝ පිටුව


ප්‍රවර්ගය:1852 උපත්